
  ΕΛΛΗΝΙΚΗ ΔΗΜΟΚΡΑΤΙΑ
   ΔΗΜΟΤΙΚΗ ΕΠΙΧΕΙΡΗΣΗ
ΥΔΡΕΥΣΗΣ ΑΠΟΧΕΤΕΥΣΗΣ 
  ΔΗΜΟΥ ΑΛΕΞΑΝΔΡΕΙΑΣ
ΣΗΜΑΝΤΙΚΗ ΑΝΑΚΟΙΝΩΣΗ
Ρύθμιση ληξιπρόθεσμων οφειλών και εφαρμογή των νέων αυστηρών διατάξεων του Νόμου 5314/2026
Αγαπητές συνδημότισσες, αγαπητοί συνδημότες,
Θα θέλαμε να σας ενημερώσουμε σχετικά με τις πρόσφατες νομοθετικές αλλαγές, Νέος Κώδικας Τοπικής Αυτοδιοίκησης Ν.5314/2026 (Άρθρο 271), οι οποίες καθιστούν πλέον υποχρεωτική και αυστηρή τη διαδικασία βεβαίωσης και είσπραξης των οφειλών προς τις Δημοτικές Επιχειρήσεις Ύδρευσης και Αποχέτευσης (Δ.Ε.Υ.Α.) σε όλη τη χώρα.
Σύμφωνα με τον νέο νόμο, η διοίκηση της Δ.Ε.Υ.Α. Αλεξάνδρειας, έχει πλέον την ποινική και αστική ευθύνη (προσωπική οικονομική ευθύνη των στελεχών της) για την άμεση διεκδίκηση κάθε οφειλής. Ως εκ τούτου, είμαστε υποχρεωμένοι να εφαρμόσουμε χωρίς εξαιρέσεις τα ακόλουθα μέτρα για τις ληξιπρόθεσμες οφειλές.
  Ο νόμος για τις απλήρωτες οφειλές προβλέπει:
· Επιβολή Προστίμου 50%: Για κάθε οφειλή που παραμένει απλήρωτη (και εκτός ρύθμισης) για διάστημα άνω των έξι (6) μηνών από τη λήξη της, επιβάλλεται υποχρεωτικά πρόστιμο ίσο με το 50% του συνολικού χρέους.
· Μεταφορά στην Α.Α.Δ.Ε. (Εφορία): Όλες οι ληξιπρόθεσμες οφειλές, μαζί με το πρόστιμο του 50%, αποστέλλονται υποχρεωτικά στην Ανεξάρτητη Αρχή Δημοσίων Εσόδων (ΑΑΔΕ) για αναγκαστική είσπραξη (μέσω της Φορολογικής Διοίκησης).
· Επιπλέον Κράτηση 20%: Κατά την είσπραξη μέσω της ΑΑΔΕ, παρακρατείται επιπλέον ποσοστό 20% επί της συνολικής οφειλής ως δαπάνη βεβαίωσης, επιβαρύνοντας ακόμα περισσότερο τον οφειλέτη.
 Πώς μπορείτε να προστατευτείτε – Προχωρήστε σε Ρύθμιση!
Για να αποφύγετε τις παραπάνω εξαιρετικά επιβαρυντικές κυρώσεις, τη δέσμευση του ΑΦΜ σας και τη μεταφορά των χρεών σας στην Εφορία, σας καλούμε να τακτοποιήσετε άμεσα τις εκκρεμότητές σας.
· Εάν έχετε ληξιπρόθεσμες οφειλές: Προσέλθετε άμεσα στα γραφεία της Δ.Ε.Υ.Α. Αλεξάνδρειας, ή επικοινωνήστε μαζί μας για να ενταχθείτε σε πρόγραμμα ρύθμισης και διευκόλυνσης πληρωμών (σύμφωνα με το Άρθρο 272 του Ν.5314/2026).
· 
· 

· Εάν έχετε ήδη ενεργή ρύθμιση: Παρακαλούμε να είστε απόλυτα συνεπείς στην τήρησή της, καθώς η απώλεια της ρύθμισης ενεργοποιεί αυτόματα τις παραπάνω κυρώσεις και τη μεταφορά του χρέους στην ΑΑΔΕ.
Η Δ.Ε.Υ.Α. Αλεξάνδρειας, προασπίζοντας το συμφέρον των δημοτών, ΚΑΛΕΙ όλους τους δημότες οι οποίοι έχουν ληξιπρόθεσμες οφειλές από λογαριασμούς ύδρευσης-αποχέτευσης, ή παλιούς διακανονισμούς, να προσέλθουν στα γραφεία της επιχείρησης για την έγκαιρη ρύθμιση των οφειλών τους, προκειμένου να αποφύγουν το πρόστιμο 50% που επιβλήθηκε με το Νέο Κώδικα Τοπικής Αυτοδιοίκησης, 

Πληροφορίες & Επικοινωνία:
· Διεύθυνση Γραφείων: Πλατεία Ο.Σ.Ε. (Άνωθεν ΚΑΠΗ) Αλεξάνδρεια           τηλ. 2330 27965.
· Email: info@deyaal.gr 

της Δ.Ε.Υ.Α. Αλεξάνδρειας

